"อุตตม" เชื่อมั่นบิ๊กตู่แก้ปัญหาเศรษฐกิจการเมืองอยู่หมัด
"อุตตม" เข้ากระทรวงเก็บของ ขอบคุณข้าราชการ ยาหอมบิ๊กตู่แก้ปัญหาเศรษฐกิจและการเมืองสำเร็จ
16 ก.ค. 2563

นายอุตตม สาวนายน รมว.คลัง เปิดเผยหลังที่กระทรวงการคลัง หลังจากยื่นหนังสือลาออกจากตำแหน่งรมว.คลัง ที่ทำเนียบรัฐบาล ว่า ขอบคุณข้าราชการคลังที่ทำงานหนักในภาวะที่เศรษฐกิจได้รับผลกระทบจากภาวะเศรษฐกิจโลกชะลอตัว และการแพร่ระบาดของโควิด-19 ขอเป็นกำลังใจให้ข้าราชการทุกคนทำงานต่อไปอย่างเข้มแข็งเพื่อประเทศต่อไป
"คลังในฐานะกระทรวงเศรษฐกิจของประเทศ มีหน้าที่ดูแลประชาชนและผู้ประกอบการไทยให้ประเทศไทยให้สามารถก้าวข้ามวิกฤตครั้งนี้ไปให้ได้ โดยการนำของพล.อ.ประยุทธ์ จันทร์โอชา นายกรัฐมนตรี” นายอุตตม กล่าวว่า
นายอุตตม กล่าวว่า ไม่รู้ว่านโยบายเศรษฐกิจในช่วงต่อไปว่าจะเป็นอย่างไร ขึ้นอยู่กับผู้ที่จะมาทำงานต่อ ซึ่งเชื่อว่า พล.อ.ประยุทธ์ แก้ปัญหาเศรษฐกิจและการเมือง สร้างความเชื่อมั่นให้กับประชาชนและนักลงทุนได้ โดยการทำงานในฐานะ รมว.คลัง 1 ปี ที่ผ่านมา ถือเป็นผลงานของทุกๆ คนในกระทรวงการคลัง หลังจากนี้ ยังตอบไม่ได้ ว่าจะกลับมาเล่นการเมืองหรือไม่ ขอเวลาพักผ่อนก่อน และวันนี้เข้ากระทรวงการคลังมาเพื่อเก็บของ